Evropianët, dakord për një platformë  të vetme ndaj krizës
Zyrtarët europianë e arritën marrëveshjen dje gjatë një takimi në Berlin
Masat për tregjet financiare të propozuara nga udhëheqësit e BE-së janë rrënjësore dhe një dhe reagim ndaj atyre që të gjithë e mendojnë se ishin veprimet e pakontrolluara dhe mungesa e rregullashve, që ndikuan në krizën globale financiare. Në një takim gjatë fundjavës në Berlin, udhëheqësit nga 8 vende evropiane bënë thirrje për vendosjen e rregullatorëve për tregun financiar global dhe institucionet e tjera huadhënëse, apo fondet e investimeve që zakonisht udhëheqin strategjitë financiare agresive. Kancelarja gjermane Angela Merkel, e cila ishte organizatorja e takimit, tha se tregjet financiare, produktet dhe elementët që përbëjnë rrezik duhen mbajtur nën kontroll. Zonja Merkel po ashtu bëri thirrje që ekonomitë botërore të koordinojnë vendosjen e sanksioneve për rastet e shmangies nga pagesa e taksave dhe për fushat ku aktivitetet financiare jane të dyshimta. Takimi i evropianëve u bë në prag të takimit të muajit prill në Londër, lidhur me krizën botërore të të ashtuquajturave vende të 20-ëshes, që janë fuqitë kryesore ekonomike të botës. Por nuk është e qartë në se thirrja e europianëve për më tepër rregullatorë financiarë do të pritet mirë nga vendet e tjera anëtare të G-20, mes tyre SHBA, Kina, Japonia dhe disa vende në zhvillim. Kryeministri britanik Gordon Baun tha se udhëheqësit evropianë kishin rënë dakord gjithashtu për nevojën e përfshirjes më tepër të institucioneve si Banka Botërore, në rolin e tyre për ndihmën ndaj vendeve në zhvillim. - tha ai. Zoti Braun tha gjithashtu se vendet evropiane mbështesin fuqizimin e një ekonomie globale të padëmshme për mjedisin, në kuadrin e marrëveshjeve globale të stimujve, duke pakësuar ndjeshëm çlirimin e dioksidit të karbonit. Propozimet e djeshme do të shqyrtohen nga të 27 vendent e BE-së në mars.//lk